Punai jambu

Punai jambu (nama saintifik: Ptilinopus jambu) ialah salah satu jenis burung punai buah yang kecil. Ia boleh didapati di selatan Thailand, Malaysia, Brunei dan pulau-pulau  Kalimantan, Sumatra dan Jawa di Indonesia. Ia ditemukan di paya-paya bakau dan hutan hujan pamah setinggi 1,500 meter, juga di hutan sekunder.

Burung ini dinilai sebagai spesies hampir terancam dalam Senarai Merah IUCN.

Ciri-ciri 
Badan burung ini panjangnya 23–27 sentimeter dengan berat kira-kira 42 gram. Ia diselubungi bulu pelepah lembut dengan pewarnaan tersendiri termasuk lingkaran mata putih atau pucat dan kaki merah. Paruhnya berwarna jingga dan tidak bergigi.

Muka burung jantan dewasa berwarna merah lembayung dengan dagu hitam, bahagian atasnya berwarna hijau gelas dan bahagian bawahnya berwarna putih gading; dadanya ada tompok berwarna merah jambu dan bawah ekornya ada tompok berwarna perang. Burung betina mempunyai muka berwarna ungu dengan dagu gelap, bahagian bawahnya putih dengan perut berwarna putih dan bahagian bawah ekor berwarna kuning keemasan atau kuning pucat.

Tabiat

Pemakanan 
Ia memakan buah yang dipetik terus dari pokok atau terjatuh dari burung enggang atau monyet.

Pembiakan 
Burung punai betina membuat sarang daripada ranting, akar dan rumput. Ia bertelur sebiji atau kadang-kadang dua biji telur putih bercangkerang keras.

Rujukan

Pautan luar 
 Carian Google.

Punai Jambu